EkBass/fiwiki-20250220-pages-articles huggingface dataset:
Helmer Stenros

Helmer Erik Stenros (s. 24. heinäkuuta 1929 Pyhtää) on Tampereen teknillisen korkeakoulun arkkitehtuurin emeritusprofessori. Hän kirjoitti ylioppilaaksi Kotkan lyseosta 1948 ja valmistui arkkitehdiksi Teknillisestä korkeakoulusta 1955. Stenros teki lisäksi opintomatkoja Eurooppaan, Amerikkaan, Afrikkaan ja Aasiaan. Oman arkkitehtitoimiston Stenros perusti 1957. Hän toimi myös Teknillisen korkeakoulun virkaatekevänä erikoisopettajana 1959–1960, erikoisopettajana 1960–1961, Tampereen teknillisen korkeakoulun arkkitehtuurin virkaatekevänä professorina 1969–1971 ja professorina 1971–1992. Helmer Stenros on vuodesta 1953 ollut naimisissa sisustusarkkitehti Pirkko Stenrosin (o.s. Vaara) kanssa. ==Töitä== * Turun kaupunginteatterin teatteritalo yhdessä Aarne Hytösen ja Risto-Veikko Luukkosen kanssa 1962 * Kuopion kaupunginteatteri yhdessä R.-V. Luukkosen kanssa 1963 * Rakennusmestarien talo Helsingissä 1965 * Turun virastotalo yhdessä R.-V. Luukkosen kanssa 1967 * Alkon koulutuskeskus Vuoranta Helsingin Vuosaaressa 1970 * hotelli Arkipelag Maarianhaminassa 1973 * Ahvenanmaan itsehallintotalo 1978 * K-instituutti Espoossa 1982, jossa nykyään toimii Siikajärven vastaanottokeskus * Amer- yhtymän pääkonttori Helsingissä 1986 ==Kirjoja== * Helmer Stenros: Suunnitteluperusteet, Tampereen teknillinen korkeakoulu, arkkitehtuurin osasto 1973 * Helmer Stenros et al.: Asumisen arvostukset. Selvitys asukkaiden mielipiteiden käyttömahdollisuuksista asunnon ja sen lähiympäristön suunnittelussa, Tampereen teknillinen korkeakoulu, arkkitehtuurin osasto 1974 ISBN 951-720-049-8 * Helmer Stenros & Seppo Aura: Arkkitehtuurin muoto ja sisältö. Johdatus arkkitehtuurin muoto-opin ja ihmistiedon yleisteoriaan, Rakennuskirja 1984 ISBN 951-682-105-7 * Helmer Stenros & Seppo Aura: Time, motion and architecture - Aika, liike ja arkkitehtuuri, Amer Group 1987 ISBN 951-99861-2-X ==Lähteet== * Kuka kukin on 1978 * Kuka kukin on 1986, Otava 1986 * Diplomi-insinöörit ja arkkitehdit 1965, STS ja TFiF 1965 == Aiheesta muualla == Luokka:Suomalaiset arkkitehdit Luokka:Tampereen teknillisen yliopiston professorit Luokka:Vuonna 1929 syntyneet Luokka:Elävät henkilöt Luokka:Suomalaiset professorit
Jacques Bainville

Jacques Bainville (9. helmikuuta 1879, Vincennes – 9. helmikuuta 1936, Pariisi) oli ranskalainen historioitsija, lehtimies ja Ranskan akatemian jäsen. Käytyään Henri IV -nimisen tunnetun pariisilaislyseon Bainville suuntautui historian alalle. Hän kirjoitti ensimmäisen teoksensa Histoire du roi Louis II 20-vuotiaana. 1900-luvun alussa Bainville työskenteli toimittajana muuan muassa La Gazette de France ja L'Action française -lehdissä. Erityisesti Jacques Bainville tunnetaan monarkistisista aatteistaan ja toiminnastaan l’Action française -liikkeessä. Hänen laajassa ja korkeatasoiseksi tunnustetussa tieteellisessä tuotannossaan on myös nähtävillä monarkismia sympatisoivia piirteitä. Bainville oli kirjoittajana tyylin ja kirjallisen muodon taituri, mitä osoittaa erityisesti vuonna 1942 suomennettu Ranskan historia (Histoire de France). Jo kuolemansairas Jacques Bainville valittiin maaliskuussa 1935 Ranskan akatemiaan, Raymond Poincarén jättämälle tuolille nro 34. ==Tuotantoa== * Louis II de Bavière (1900) * Bismarck et la France (1907) * Histoire de deux peuples: la France et l’Empire allemand (1915) * La guerre et l’Italie (1916) * La Russie en 1916 (1917) * Histoire de trois générations (1918) * Comment est née la Révolution russe (1919) * Les conséquences politiques de la paix (1920) * Histoire de France (1924) (suom. 1942) * Napoléon (1931) * Histoire de la IIIe République (1935) == Aiheesta muualla == * Bainville Ranskan akatemian sivustolla (ranskaksi) Luokka:Ranskalaiset historioitsijat Luokka:Ranskalaiset toimittajat Luokka:Ranskan akatemian jäsenet Luokka:Vuonna 1879 syntyneet Luokka:Vuonna 1936 kuolleet
White Sands Missile Range

White Sands Missile Range (WSMR), aiemmin White Sands Proving Grounds, on Yhdysvaltain armeijan rakettialue New Mexicossa. Alue on pinta-alaltaan 8 287 km² ja siten Yhdysvaltojen suurin sotilaallinen tukikohta. Alue perustettiin muodollisesti . Siellä suoritettiin ensimmäinen ydinpommien testaus eli ydinkoe, joka tunnetaan nykyisin nimellä Trinity (ydinkoe). Saksalaisilta toisen maailmansodan lopussa saadut V-2 -raketit vietiin WSMR:ään takaisinmallinnettavaksi ja Operaatio paperiliittimen mukana myös useita saksalaisia V-2:n parissa työskennelleistä tieteilijöistä. ==NASAn käyttö== NASA perusti White Sands Test Facilityn alueelle 1963. Vuosina 1963 - 1966 NASA laukaisi Little Joe II boosterraketteja testatessaan Apollo-ohjelman pelastustornia. Sittemmin NASA on käyttänyt aluetta avaruussukkulaohjemassaan sukkulan varalaskeutumispaikkana ja lentäjien harjoittamiseen. ==Lähteet== == Aiheesta muualla == *WSMR (US Army) *WSMR Museum * Works by White Sands Missile Range Public Affairs Office at Project Gutenberg Luokka:Yhdysvaltain sotilastukikohdat Luokka:Yhdysvaltain tutkimuslaitokset Luokka:Ampuma-alueet Luokka:Avaruussukkulaohjelma Luokka:New Mexico
Tulitikkuvero

Tulitikkuvero oli valmistevero, joka säädettiin Suomessa valmistetuille ja Suomeen tuoduille tulitikuille ensimmäisen kerran vuodeksi 1922. Veron maksoi valmistaja tai maahantuoja. Valmistaja maksoi veron kuukausittain lääninrahastoon ja maahantuoja tullikamariin tullimaksujen yhteydessä ennen kuin tulitikut annettiin tullin varastosta. Suomesta ulkomaille viedyistä tulitikuista ei tarvinnut maksaa veroa. Tulitikkuverolain noudattamista valvoi aluksi tullihallitus ja myöhemmin leima- ja valmisteverokonttori. Laki tulitikkuverosta säädettiin aina vuodeksi kerrallaan, ja veroa kannettiin vuosina 1922–1937 ja 1940–1964. ==Lähteet== * Laki tulitikkuverosta, 296/1921 Luokka:Historialliset verot
Javier Gutiérrez

Javier Gutiérrez (s. 17. tammikuuta 1971) on espanjalainen näyttelijä. Yksi hänen tunnetuimmista rooleistaan on Serranon perheen José Luis. Hänellä on merkittävä rooli myös Águila rojassa. Gutiérrez aloitti näyttelemisen teatterissa. ==Aiheesta muualla== *Javier Gutiérrez Internet Movie Databasessa (IMDb) Luokka:Espanjalaiset näyttelijät Luokka:Vuonna 1971 syntyneet Luokka:Elävät henkilöt
Euronext 100 -indeksi

Euronext 100 -indeksi on eurooppalaisen Euronextin osakeindeksi. Siinä listataan suurimmat ja maksukykyisimmät eurooppalaiset yritykset, joita Euronextissä vaihdetaan. Indeksi päivitetään kvarttaaleittain. == Koostumus == Indeksin yhtiöt 4. tammikuuta 2024: * Anheuser-Busch InBev * Aéroports de Paris * Adyen * Ahold * AIB Group * Air Liquide * Airbus * Aker BP * AkzoNobel * Alstom * ArcelorMittal * Argenx * ASM * ASML Holding * AXA * Bank of Ireland * BioMérieux * BNP Paribas * Bouygues * Bureau Veritas * Campari Group * Capgemini * Carrefour * Crédit Agricole * D'Ieteren Group * Danone * Dassault Systèmes * DNB Bank * DSM * Edenred * Energias de Portugal * Eiffage * Enel * Engie * Eni * Equinor * Essilor International * Eurofins Scientific * Ferrari * Flutter Entertainment * Galp Energia * Groupe Bruxelles Lambert * Generali Group * Heineken * ING Groep * Intesa Sanpaolo * INWIT * Ipsen * Jerónimo Martins * KBC Groep * Kering * Kerry Group * Kingspan Group * KPN * Legrand * Mediobanca * Michelin * Moncler * Mowi * NN Group * Norsk Hydro * Orange * Pernod Ricard * Philips * Poste Italiane * Prosus * Prysmian Group * Publicis Groupe * Randstad Holding * Recordati * Renault * Ryanair Holding * Safran * Saint-Gobain * Sanofi * Schneider Electric * Shell * Smurfit Kappa * Snam * Société Générale * Sodexo * Solvay * Stellantis * STMicroelectronics * Syensqo * Telenor * Teleperformance * Tenaris * Terna Group * Thales * TotalEnergies * UCB Group * UMG * UniCredit * Veolia Environnement * Vinci * Vivendi * Wolters Kluwer * Worldline * Yara International ==Lähteet== *
Ajattelukirja filosofiaan

Ajattelukirja filosofiaan on Timo Laineen ja Petri Kuhmosen kirja, jonka on julkaissut Jyväskylän yliopiston kirjaston julkaisuyksikkö vuonna 1998. Yhteiskuntatieteiden tutkijoina ja opettajina toimivien kirjoittajien mukaan teos on tarkoitettu opastamaan ajattelun taitojen kehittämisessä ja antamaan avuksi filosofian peruskäsitteitä. == Sisältö == Esipuheessa kirjoittajat toteavat, että heidän mielestään on mahdollista oppia ajattelemaan syvemmin ja monipuolisemmin elämää ja todellisuutta. Ajattelu saattaa muuttaa todellisuuskäsitystä ja ehkä myös elämäntapaa. Ajattelun taitojen ja kysymysten esittämisen harjoittelu luo mahdollisesti perustaa muulle opiskelulle. Kirja jakaantuu kolmeen osaan. Ensimmäisen osan tarkoituksena on ajattelun taitojen harjoittelu. Tekijöiden mukaan siinä etsitään erilaisia teitä sellaiseen ajatteluun, jossa esimerkiksi kriittisyys, itsenäisyys ja epävarmuuden sietäminen ovat keskeisiä hyveitä. Toisessa osassa tekijät esittelevät käsitteellisiä ongelmia pohdittavaksi. Kolmannen osan tekstien tarkoitukseksi kirjoittajat ilmoittavat opiskelutapojen tukemisen. Käsitteellinen ajattelu kehittyy lukemisen, kirjoittamisen tai keskustelun muodossa.Laine & Kuhmonen 1998, s. 6–7. == Lähteet == == Aiheesta muualla == * Riitta Koikkalainen: Mitä tekemistä on kaivosammakolla ja filosofialla keskenään? Niin & näin 3/1998. Luokka:Suomalaiset filosofian tietokirjat Luokka:Vuoden 1998 kirjat
Gisela Mauermayer

Gisela Mauermayer (24. marraskuuta 1913 München – 9. tammikuuta 1995 München) oli saksalainen yleisurheilija ja olympiavoittaja. Hänen parhaat lajinsa olivat kiekonheitto ja kuulantyöntö. Mauermayer voitti viisiottelun ja kuulantyönnön epävirallisen maailmanmestaruuden naisten IV maailmankisoissa Lontoossa 1934. Kiekonheitossa hän sijoittui toiseksi. Kaksi vuotta myöhemmin Berliinin olympialaisissa hän voitti kiekonheitossa kultaa tuloksella 47,63 m, jonka hän heitti heti ensimmäisellä kierroksella. Wienin EM-kilpailuissa 1938 hän voitti kultaa kiekossa tuloksella 44,80 m mutta jäi kuulassa hopealle tuloksella 13,27 m häviten maannaiselleen Hermine Schröderille kahdella senttimetrillä. Mauermayer paransi kiekonheiton maailmanennätystä seitsemän kertaa. Viimeinen ME-heitoista kantoi tulokseen 48,31 m Dresdenissä 11. heinäkuuta 1936. Kuulantyönnössä hän teki maailmanennätyksen 14,38 m Varsovassa 15. heinäkuuta 1934, ja se kesti ennätyksenä yli yksitoista vuotta. Viisiottelussa hän teki vuonna 1938 Stuttgartissa maailmanennätyksen 418 pistettä silloisen pistetaulukon mukaan. Korkeushypyssä hän hyppäsi parhaimmillaan tuloksen 156 cm ja pituushypyssä 584 cm. Koulutukseltaan Mauermayer oli eläinlääketieteen tohtori. ==Lähteet== * Luokka:Saksalaiset kiekonheittäjät Luokka:Saksalaiset kuulantyöntäjät Luokka:Saksalaiset olympiavoittajat Luokka:Vuonna 1913 syntyneet Luokka:Vuonna 1995 kuolleet
Snot

Snot oli vuosina 1994-1998 toiminut heavy metal -yhtye Yhdysvalloista. Yhtye ehti julkaista ainoastaan yhden levyn ennen kuin se päätti hajota laulajansa Lynn Straitin kuoltua auto-onnettomuudessa. Vuonna 2000 Snotille julkaistiin tribuuttialbumi jossa esiintyy useita nimekkäitä artisteja kuten Serj Tankian, Jonathan Davis, Max Cavalera ja Ozzy Osbourne). == Entiset jäsenet == * Lynn Strait: laulu * Mikey Doling: kitara * John "Tumor" Fahnestock: basso * Shannon Larkin: rummut * Mike Smith: kitara * Jamie Miller: rummut * Sonny Mayo: kitara == Diskografia == === Albumit === * Get Some (1997) * Strait Up (tribuutti-albumi) (2000) * Alive! (2002) === Singlet === * "Stoopid" (1997) * "I Jus' Lie" (1997) * "Tecato" (1997) * "Get Some" (1998) * "Starlit Eyes" (2000) Luokka:Yhdysvaltalaiset metalliyhtyeet Luokka:1990-luvun yhtyeet ja sooloartistit
Fordson Dexta

Fordson Dexta oli Fordson Majoria pienempi traktorimalli, joka esiteltiin 1958. Sitä markkinointiin Suomessa kevyenä traktorina. Se käytti polttoaineenaan dieselöljyä, sen teho oli 32 hv @ 2 000 kierrosta minuutissa, pituus 3 016 mm, akseliväli 1 871 mm sekä massa vain 1 352 kg. Suurin nopeus oli 27,5 km/h. Vaihteisto oli 6 + 2. Fordson Dexta valmistettiin Englannissa. Kevääseen 1960 mennessä oli Suomessa myydyistä 28 500:sta Fordsonista 2 665 kappaletta Dextoja. Vakolan kokeissa traktori todettiin kestävyydeltään tyydyttäväksi. Kiinnityslaitteita ei pidetty yleistyvien standardien mukaisina ja moottorinosien kuluminen oli ollut runsaampaa kuin vastaavissa muissa traktoreissa. Erilaisissa muissa vertailuissa Dexta menestyi. Teho-lehden mukaan samantehoisia Dextan kanssa olivat McCormick B-250, Hanomag R 430, MAN L. Vuonna 1961 esiteltiin lievästi päivitetty versio Fordson Super Dexta, ensimmäisen polven versiossa oli tehoa 39,5 hv. 1962 loppuvuodesta esitellyssä New Perfomance malliston (väritys siniharmaa) Super Dextassa oli teho noussut 44,5 hevosvoimaan. ==Katso myös== *Luettelo traktorimalleista luokka:Fordson
Nina Ponomarjova

Nina Apollovna Ponomarjova (ent. Romaškova, , 27. huhtikuuta 1929 Sverdlovsk – 19. elokuuta 2016) oli neuvostoliittolainen kiekonheittäjä ja Neuvostoliiton ensimmäinen olympiavoittaja. Ponomarjova aloitti urheilu-uransa kestävyysjuoksijana. Kiekonheiton pariin hän siirtyi vuonna 1948 ja sijoittui jo seuraavana vuonna Neuvostoliiton mestaruuskilpailuissa kolmanneksi. Helsingin olympialaisissa 1952 hänestä tuli Neuvostoliiton kaikkien aikojen ensimmäinen olympiavoittaja. Hän heitti kiekossa tuloksen 51,42 m ja voitti toiseksi sijoittuneen yli neljällä metrillä. Olympialaisten jälkeen hän heitti Odessassa 9. elokuuta 1952 maailmanennätyksen 53,61 m, mutta jo saman vuoden lokakuussa hänen ennätyksensä rikottiin. Bernin EM-kilpailuissa 1954 Ponomarjova voitti kultaa tuloksella 48,02 m. Melbournen olympialaisissa 1956 hän sai pronssia tuloksella 52,02 m. Olympiavoittajaksi hän palasi Roomassa 1960 heitettyään tuloksen 55,10 m. Vielä Belgradin EM-kilpailuissa 1962 hän sijoittui kuudenneksi ja Tokion olympialaisissa 1964 sijalle 11. Hänen ennätystuloksensa oli 56,62 m. Kuulaa hän työnsi 15,04 m. ==Lähteet== * ===Viitteet=== == Aiheesta muualla == Luokka:Neuvostoliittolaiset kiekonheittäjät Luokka:Neuvostoliittolaiset olympiavoittajat Luokka:Vuonna 1929 syntyneet Luokka:Vuonna 2016 kuolleet
Kullervo (traktori)

Kullervo on Gustaf Woldemar Wreden (1889-1958) suunnittelema ja A.B. Turun rautateollisuus- ja vaunutehdas Oy:n valmistama traktori, jota valmistettiin vuosina 1918–1924 noin 500 kappaletta. G. W. Wrede toimi isänsä Carolus Wreden omistaman yrityksen teknisenä johtajana. Traktoria oli kahta mallia: Kullervo 1 ja Kullervo 2. Kullervo-traktoria alettiin suunnitella vuonna 1916 alun perin Venäjän markkinoita varten ja ensimmäinen prototyyppi valmistui 1918. Kun traktorin sarjavalmistus alkoi vuonna 1919 traktoreita myytiin Suomen ohella muutamia kymmeniä Baltian maihin ja Puolaan. Suomessa traktoria myivät Hankkija ja Labor. Kullervo-traktorit kärsivät jäähdytysongelmista, koska traktorin moottorina käytetyn Troy-venemoottorin jäähdytys ei toiminut kuivalla maalla. Traktorissa oli kuitenkin ajankohtaan nähden kehittyneitä teknisiä ratkaisuja kuten vetävät takapyörät ja se että moottorin alaosa muodosti osan traktorin runkoa. Kullervo-traktoreita on säilynyt Suomessa kolme kappaletta.Kullervo – kuulu, kirottu kyntöpeli, Yle uutiset 25.9.2012Koneviesti: Tällainen oli Kullervo – ensimmäinen suomalainen traktori, Maaseudun Tulevaisuus 13.5.2017 Traktorin nelisylinterisen moottorin teho oli 30 hevosvoimaa ja sylinteritilavuus 7,4 litraa. Traktori painoi 2 200 kiloa.Kullervo-traktori nousi haudasta, Yle uutiset 25.9.2012 == Viitteet == == Katso myös == * Luettelo traktorimalleista == Aiheesta muualla == * Kullervo-traktori: rakenne- ja hoitoselostus, osaluettelo * Kullervo- traktorin esite 1.7.1919 ===Artikkeleita Kullervo-traktoreista=== * Kullervo – kuulu, kirottu kyntöpeli, Yle 25.9.2012 * Ensimmäinen kotimainen traktori - Kullervo Turusta , Koneviesti 23.2.2017 * Traktori oli Turussa sata vuotta sitten hieno keksintö – kyntäjällä mainoksissa kravattipakko, Turun Sanomat 13.1.2019 (maksumuurin takana) Luokka:Traktorit Luokka:Suomen maatalouden historia
Faina Melnik

Faina Melnik (9. kesäkuuta 1945 Bakota, Ukraina – 16. joulukuuta 2016 MoskovaFaina Melnik Sports Reference LLC. Viitattu 24.3.2018. ) oli ukrainalainen, Neuvostoliittoa edustanut kiekonheittäjä, joka voitti olympiakultaa ja kaksi Euroopan-mestaruutta sekä piti maailmanennätystä hallussaan 1970-luvulla useiden vuosien ajan. Helsingin EM-kilpailuissa 1971 Melnik heitti kiekonheiton loppukilpailun viimeisellä kierroksella maailmanennätyksen 64,22 m ja voitti kultaa. Seuraavana vuonna hän voitti Münchenin olympialaisissa kultaa tuloksella 66,62 m. Voittoputki jatkui Rooman EM-kilpailuissa 1974 tuloksella 69,00 m. Hopeamitalisti Argentina Menis hävisi hänelle yli neljä metriä. Melnik ylitti maailman ensimmäisenä naisheittäjänä kiekonheitossa 70 metrin rajan; Zürichissä 20. elokuuta 1975 heitetty tulos 70,20 m oli Melnikin kymmenes maailmanennätys. Vielä 24. huhtikuuta 1976 hän paransi Sotšissa maailmanennätyksen lukemiin 70,50 m. Hän oli Montréalin olympialaisten voittajasuosikki mutta jäi neljänneksi tuloksella 66,40 m. Prahan EM-kilpailuissa 1978 hän sijoittui viidenneksi tuloksella 62,30 m. Moskovan olympialaisissa 1980 hän jäi karsintaan mutta heitti myöhemmin samana vuonna vielä huipputuloksen 69,60 m. Kaikkiaan Melnik paransi maailmanennätystä 11 kertaa. Argentina Menis vei häneltä ennätyksen syksyllä 1972 kahdeksaksi kuukaudeksi, ja lopullisesti hän menetti maailmanennätyksen Evelin Jahlille elokuussa 1978 päivälleen seitsemän vuotta ensimmäisen oman ME-heittonsa jälkeen. Melnik oli jonkin aikaa naimisissa bulgarialaisen kiekonheittäjän Velko Velevin kanssa. Vuosina 1977–1979 Melnik käytti sukunimeä Veleva aviomiehensä mukaan. == Lähteet == * === Viitteet === Luokka:Neuvostoliittolaiset kiekonheittäjät Luokka:Neuvostoliittolaiset olympiavoittajat Luokka:Vuonna 1945 syntyneet Luokka:Vuonna 2016 kuolleet
Đorđe Lavrnić

Đorđe ”Đoko” Lavrnić (, 6. kesäkuuta 1946 Komić – 27. marraskuuta 2010 Doboj, Bosnia ja Hertsegovina) oli käsipalloilija, joka edusti urallaan Jugoslaviaa. Lavrnić oli voittamassa Jugoslavialle olympiakultaa Münchenin kesäolympialaisissa 1972. Hän pelasi turnauksessa kuusi ottelua ja teki 28 maalia. ==Lähteet== ==Aiheesta muualla== *Profiili – databaseolympics.com Luokka:Serbialaiset käsipalloilijat Luokka:Jugoslavialaiset käsipalloilijat Luokka:Jugoslavialaiset olympiavoittajat Luokka:Vuonna 1946 syntyneet Luokka:Vuonna 2010 kuolleet
Toni Branca

Antonio Branca (15. syyskuuta 1916 Sion - 10\. toukokuuta 1985 Sierre) oli sveitsiläinen moottoriurheilija, joka osallistui kolmeen Formula 1 -kilpailuun kausilla ja Maseratin autoilla. Hänen parhaaksi sijoituksekseen jäi 10. sija Belgian Grand Prix'sta 1950. Varakkaan kreivittären tuesta huolimatta Branca ei saavuttanut merkittävää menestystä myöskään urheiluautoissa, muun muassa hill climbingissa. ==Tilastot ja saavutukset F1-sarjassa== (avain) Vuosi Talli Malli Moottori 1 2 3 4 5 6 7 8 Sijoitus Pisteet 1950 Scuderia Achille Varzi Maserati 4CLT Maserati Straight-4 GBR MON 500 SWI 11 NC 0 1950 Antonio Branca Maserati 4CLT Maserati Straight-4 BEL 10 FRA ITA NC 0 1951 Antonio Branca Maserati 4CLT/48 Maserati Straight-4 SWI 500 BEL FRA GBR GER Kesk. ITA ESP DNA NC 0 == Lähteet == Luokka:Sveitsiläiset Formula 1 -kuljettajat Luokka:Vuonna 1916 syntyneet Luokka:Vuonna 1985 kuolleet
Eric Brandon

Eric Brandon (18. heinäkuuta 1920 East Ham, Lontoo – 8. elokuuta 1982 Gosport, Hampshire) oli brittiläinen moottoriurheilija, joka osallistui viiteen Formula 1 -sarjan osakilpailuun kausilla ja Cooper-autoilla. Hänen paras sijoituksensa oli Sveitsin Grand Prix’n 1952 kahdeksas sija.MM-pisteitä Brandon ei saavuttanut. Brandon kilpaili myös muun muassa Britannian Formula 3 -sarjassa. Hän voitti sarjan historian ensimmäisen mestaruuden vuonna 1951. == Lähteet == Luokka:Brittiläiset Formula 1 -kuljettajat Luokka:Vuonna 1920 syntyneet Luokka:Vuonna 1982 kuolleet
Evelin Jahl

Evelin Jahl (o.s. Schlaak, s. 28. maaliskuuta 1956 Annaberg) on saksalainen, Saksan demokraattista tasavaltaa edustanut entinen kiekonheittäjä ja olympiavoittaja. Evelin Jahl, silloiselta nimeltään Schlaak, heitti kiekossa 17-vuotiaana tuloksen 60,00 m ja voitti nuorten Euroopan-mestaruuden. Seuraavana vuonna hän heitti tyttöjen maailmanennätyksen 63,26 m. Vuonna 1976 hän heitti Montréalin olympialaisissa loppukilpailun ensimmäisellä kierroksella oman ennätyksensä 69,00 m ja voitti kultaa. Hän on yhä naisten kiekonheiton kaikkien aikojen nuorin olympiavoittaja. Prahan EM-kilpailuissa 1978 Jahl voitti kultaa tuloksella 66,98 m. Toisen olympiavoittonsa hän hankki Moskovan olympialaisista 1980 voittotuloksen ollessa 69,96 m. Jahl voitti yleisurheilun maailmancupin kiekonheiton vuosina 1979 ja 1981. Hän paransi kahdesti maailmanennätystä: 12. elokuuta 1978 Dresdenissä lukemiin 70,72 m ja 10. toukokuuta 1980 Potsdamissa tulokseen 71,50 m. Heinäkuussa 1980 hän menetti ennätyksen bulgarialaiselle Maria Petkovalle. Vielä vuonna 1981 Jahl oli maailmantilaston ykkönen tuloksella 71,46 m. ==Lähteet== * Luokka:Itäsaksalaiset kiekonheittäjät Luokka:Itäsaksalaiset olympiavoittajat Luokka:Vuonna 1956 syntyneet Luokka:Elävät henkilöt
Don Branson

Don Branson (2. kesäkuuta 1920 Rantoul, Illinois - 12\. marraskuuta 1966 Gardena, Kalifornia) oli yhdysvaltalainen moottoriurheilija, joka osallistui Indianapolis 500 -kilpailuun vuosina 1959-1966\. Kilpailu kuului Formula 1:n MM-sarjaan kausilla ja . Tänä aikana hän saavutti kolme MM-pistettä ollen vuoden 1960 kilpailussa neljäs. Branson kuoli onnettomuudessa sprint car -luokan kilpailussa. == Lähteet == Luokka:Yhdysvaltalaiset Formula 1 -kuljettajat Luokka:Vuonna 1920 syntyneet Luokka:Vuonna 1966 kuolleet
Powerbomb

Powerbomb on showpainissa käytetty liiketyyppi, josta on useita variaatioita. Liikkeessä vastustaja nostetaan jalkovälistä hartioille istumaan ja paiskataan selälleen mattoon. Omia versioitaan liikkeestä käyttävät esimerkiksi Batista, nimellä Batista Bomb ja The Undertaker, nimellä The Last Ride. ==Muunnelmia== ===Last Ride=== Last Ride on Undertakerin käyttämä versio powerbombista. Siinä vastustaja nostetaan olkapäiltä ilmaan housuistaan ennen kuin paiskataan selälleen mattoon ===Jackknife=== Jackknife on powerbombin versio, jossa juostaan samalla, kun vastustaja paiskataan mattoon. Jackknifessa vastustajaa ei paiskata kuitenkaan selälleen vaan hartiat edellä. Tätä versiota käyttää muun muassa Kevin Nash. ===Sitout Powerbomb=== Toiselta nimeltään Sitdown Powerbomb, joka on mikä tahansa powerbomb jossa pudottaudutaan istualtaan maahan iskien vastustaja selälleen maahan. Liike voidaan tehdä useista muunnelmista. Kaikista yleisin versio on, kun vastus on laitettu seisovaan neck scissors-asentoon, ja sitten nostettu vastuksen olkapäille. Tässä vaiheessa vastustaja heitetään maahan, ja tekijä samaan aikaan kaatuu istuvaan asentoon. Kuuluisimpia versioita ovat Batistan käyttämä Batista Bomb. Luokka:Showpainin liikkeet
Tom Bridger

Thomas "Tommy" Bridger (24. kesäkuuta 1934 Woolmer Green, Hertfordshire - 30\. heinäkuuta 1991 Logie Coldstone, Aberdeenshire) oli brittiläinen moottoriurheilija, joka osallistui yhteen Formula 1 -luokan kilpailuun BRP- tallin autolla. Kyseinen kilpailu oli Marokon Grand Prix 1958. Bridger keskeytti kilpailun kolariin 31. kierroksella. == Lähteet == Luokka:Brittiläiset Formula 1 -kuljettajat Luokka:Vuonna 1934 syntyneet Luokka:Vuonna 1991 kuolleet
Allwork (traktori)

Allwork oli Illinois'ssa 1890 perustettu yritys, joka valmisti metallisia vaununpyöriä. Kaksikymmentä vuotta myöhemmin se alkoi valmistaa traktoreiden ja kuorma-autojen alustoja. Ensimmäinen kokonaan omaa valmistetta ollut traktori oli EWC Quinty Model O 1911. Traktorin uusi malli, joka esiteltiin 1915 oli kooltaan vain noin puolet edellisestä. Sen seuraajamalli oli Allwork 14-28 vuonna 1916. Suomeen Allworkeja tuotiin itsenäisyyden alkuvuosina. Yhtiö lopetti traktoreiden tuotannon 1929. == Mallit == * II, 1920-luku * 14-28, 1916 * EWC Quinty Model O, 1911 * EWC Quinty Model O, 1915 * J, 1920-luku == Katso myös == * Luettelo traktorimalleista luokka:Traktorit
Austin (traktori)

Austin oli henkilö- ja kuorma-autotehtailija Herbert Austinin 1918 valmistamaan aloittama traktori. Austinin tehdas oli Longbridgessä. Yritys toimi myös maahantuojana yhdysvaltalaisille traktorinvalmistajille. Austinin ensimmäinen traktori muistutti Fordsonia kuitenkin siten, että sen vaihteisto oli vain kaksinopeuksinen. Traktorin moottorina toimi Austin Heavy 20 -auton moottori, joka muunnettiin käyttämään petroolia. Moottori oli tehokkaampi kuin Fordsonin, mutta särkyi verrattain herkästi. Austinin suuret suosion vuodet olivat 1919-1924. Yhtiö muutti Englannista Ranskaan, ja lopetti traktorien valmistuksen 1951. ==Katso myös== *Luettelo traktorimalleista luokka:Traktorit
Avery (traktori)

Avery oli yhdysvaltalainen traktorinvalmistaja, jonka perustivat Curys Avery ja veljensä Robert Avery. Yhtiön ensimmäinen traktori, Avery Farm and City valmistui 1909. Yhtiön traktoreiden valmistus lakkasi toisen maailmansodan aikana. luokka:Traktorit Luokka:Yhdysvaltalaiset yritykset
Martina Hellmann

Martina Hellmann (o.s. Opitz, s. 12. joulukuuta 1960 Leipzig) on saksalainen, Saksan demokraattista tasavaltaa edustanut entinen kiekonheittäjä ja olympiavoittaja. Martina Hellmann, silloiselta nimeltään Opitz, heitti vuonna 1979 kiekkoa 64,50 m. Kolmena seuraavana vuonna kehitystä ei tapahtunut, mutta vuonna 1983 hän voitti Helsingin MM-kilpailuissa kultaa.Tuhat tähteä, s. 891–892 Loppukilpailussa hän ei saanut ensimmäisellä kierroksella tulosta mutta oli toisen kierroksen jälkeen toisena tuloksella 66,42 m ja nousi kolmannella, 67,76 m kantaneella heitollaan kilpailun johtoon. Neljännellä kierroksella hän heitti tuloksen 67,22 m, viidennellä 68,74 m ja kuudennella lopullisen voittotuloksensa 68,94 m.Helsinki '83, s. 94 Hänen vuoden 1983 pisin heittonsa kantoi 70,40 m. Vuonna 1984 Hellmannilla oli viikon ajan nimissään Itä-Saksan ennätysRooma '87, s. 172. Los Angelesin olympialaisiin hän ei päässyt sosialististen maiden boikotin vuoksi. Stuttgartin EM- kilpailuissa 1986 hän sai pronssia tuloksella 68,26 m. Rooman MM-kilpailuissa 1987 hän voitti toisen maailmanmestaruutensa. Hän johti kilpailua alusta saakka heitettyään ensimmäisellään 71,08 m. Seuraavat heitot kantoivat 68,90, 69,66 ja 71,62 m, viides heitto oli mitätön, ja kuudennen tulos oli 67,86 mRooma '87, s. 223. Olympialaisiin Hellmann pääsi vihdoin Soulin kisoissa 1988 ja voitti kultaa tuloksella 72,30 m. Splitin EM-kilpailuissa 1990 Hellmann sai pronssia tuloksella 66,66 m ja Tokion MM-kilpailuissa 1991 Tsvetanka Hristova pudotti viimeisen kierroksen voittoheitollaan hänet neljänneksi tuloksella 67,14 mTokio '91, s. 215. ==Lähteet== * * * * ===Viitteet=== Luokka:Saksalaiset kiekonheittäjät Luokka:Itäsaksalaiset kiekonheittäjät Luokka:Itäsaksalaiset olympiavoittajat Luokka:Vuonna 1960 syntyneet Luokka:Elävät henkilöt
Allgaier

Allgaier oli saksalaisen Allgaier Werke GmbH:n traktorimerkki. Se aloitti traktorien valmistuksen vuonna 1946, kun yrityksen johtoon nousivat Ervin Allgaier veljensä Oskar Allgaierin kanssa. Ensimmäinen traktori, R18, valmistui 1946, jonka teho oli noin 18 hevosvoimaa. Vuonna 1949 esiteltiin vahvempi R22. Yritys lopetti traktorinvalmistuksen vuonna 1955 ja keskittyi ydinliiketoimintaansa. Porsche jatkoi Allgaierin traktorituotantoa omalla nimellään. == Mallit == * A 12 * A 22 * A 30 * A 40 * A 111 * A 122 * A 133 * A 144 * A 312 * AP 16 * AP 17 (1953 maininta) * AP 22 * R 18 * R 22 * R 28 ==Katso myös== *Luettelo traktorimalleista ==Lähteet== ==Aiheesta muualla== *http://www.amak.de/Volkstraktor/volkstraktor.html luokka:Traktorit
Bautz

Bautz on saksalaisen Josef Bautzin traktorimerkki. Traktoreiden prototyyppejä tehtiin jo toisen maailmansodan aikana, mutta varsinainen valmistus tapahtui vuosina 1951–1954. ==Katso myös== *Luettelo traktorimalleista Luokka:Traktorit
Hobitti (täsmennyssivu)

Hobitti () on J. R. R. Tolkienin keksimä mielikuvitusolento. Sillä voidaan tarkoittaa myös seuraavia: * Hobitti eli sinne ja takaisin, Tolkienin romaani, jossa hobitit ovat ensi kerran mukana * The Hobbit, Gene Deitchin ohjaama lyhytanimaatioelokuva vuodelta 1967 * The Hobbit, Jules Bassin ja Arthur Rankin Jr:n ohjaama animaatioelokuva vuodelta 1977 * Hobitit, Ylen vuonna 1993 ensiesittämä televisiosarja * Hobitti, vuosien 2012–2014 kolmiosainen filmatisointi Hobitista ** Hobitti – Odottamaton matka ** Hobitti – Smaugin autioittama maa ** Hobitti – Viiden armeijan taistelu * ”hobitti”, kiistanalaisen esihistoriallisen ihmislajin floresinihmisen kutsumanimi. * The Hobbit, vuoden 1982 videopeli * The Hobbit, vuoden 2003 videopeli == Muuta == * Hobbit, AT&T;:n suoritin * Honda PA50, mopo joko tunnetaan myös nimellä Honda Hobbit
Big Bud

Big Bud Tractors Inc. oli yhdysvaltalainen traktorimerkki, jonka nimisiä runko-ohjautuvia traktoreita valmistettiin Montanassa 1968–1991. Isoimmassa mallissa (747), joka rakennettiin 1977 yksittäiskappaleena, on 2-tahtinen, V-16-tyyppinen Detroitin dieselmoottori, jonka teho oli alun perin 760 hevosvoimaa, mutta aikojen saatossa se on nostettu vaiheittain 1100 hv:aan. Traktori on tiettävästi maailman tehokkain. ==Katso myös== *Luettelo traktorimalleista == Lähteet == ==Aiheesta muualla== * Big Bud 747 Autobild Suomen artikkelissa Luokka:Traktorit
Bukh

Bukh on Jens Bukhin ja Johannes Gryn 1904 Horveen perustama konepaja, jossa tehtiin tuulimyllyjä, maamoottoreita niin bensiini- kuin petrolikäyttöisinä. 1915 perustettiin Kalundborgin Kalund Motorfabrik A/S, missä aloitettiin merimoottoreiden valmistus. 1950-luvun alussa alettiin valmistaa Bukh- traktoreita. Traktoreiden tuotanto päättyi 1968. ==Traktorit== Merkki Malli Maa Teho Iskutilavuus Sylinterit Polttoaine Vuosi Myyjä Bukh 302 Tanska 1960 Bukh 452 Tanska 1960 Bukh DZ30 Tanska 1956 Bukh DZ45 Tanska 1956 Bukh Juno Tanska 1967 Bukh Jupiter Tanska 1967 Bukh Hercules Tanska 1967 ==Katso myös== *Luettelo traktorimalleista luokka:Traktorit
Viime vuonna Marienbadissa

Viime vuonna Marienbadissa () on vuonna 1961 ensi-iltansa saanut ranskalainen elokuva. Sen on ohjannut Alain Resnais, ja se perustuu Alain Robbe-Grillet’n käsikirjoitukseen. Elokuvan pääosissa näyttelevät Delphine Seyrig, Giorgio Albertazzi ja Sacha Pitoëff. Elokuva tunnetaan arvoituksellisesta kerronnallisesta rakenteestaan, jossa todellisuus ja kuvitelmat sekoittuvat. Myös kohtausten tapahtuma-ajan ja -paikan suhde toisiinsa jää osin avoimeksi. Unenomainen elokuva on jakanut yleisön mielipiteitä: jotkut pitävät sitä mestariteoksena, toiset käsittämättömänä. Vuonna 1979 Viime vuonna Marienbadissa pääsi mukaan suomalaiskriitikoiden kokoamalle sadan tärkeimmän elokuvan listalleAstala, Erkki: Ne sata tärkeintä, Projektio 2/1980 s. 7.. == Juoni == Barokkityylisessä linnassa tai hotellissa pidettävissä juhlissa mies lähestyy naista väittäen, että he ovat tavanneet edellisenä vuonna Marienbadissa. Nainen kiistää. Toinen mies, ehkä naisen aviomies, osoittaa useaan kertaan ylemmyytensä ensimmäistä miestä kohtaan muun muassa käyttämällä väkivaltaa ja voittamalla hänet toistuvasti Nimin kaltaisessa matemaattisessa pelissä. Vaikeaselkoiset takaumat sekä ajan ja paikan siirtymät pyrkivät kuvaamaan päähenkilöiden keskinäisiä suhteita. Samat tapahtumat ja keskustelut toistuvat barokkilinnan eri paikoissa, ja elokuvassa on monia avoimeksi jäävällä monologilla varustettuja kamera-ajoja pitkin linnan käytäviä. Päähenkilöiden nimiä ei mainita. Käsikirjoituksessa ensimmäinen mies on roolinimeltään X, nainen on A ja hänen mahdollinen aviomiehensä M. == Lähteet == == Aiheesta muualla == * * Luokka:Alain Resnais'n ohjaamat elokuvat Luokka:Kultainen leijona -palkitut elokuvat Luokka:Vuoden 1961 ranskalaiset elokuvat Luokka:Ranskalaiset draamaelokuvat Luokka:Kokeelliset elokuvat
Max Morinière

Max Morinière (s. 16. helmikuuta 1964 Fort-de-France) on entinen ranskalainen pikajuoksija ja olympiamitalisti. Hänen päälajinsa oli 100 metrin juoksu. Ensimmäisen arvokisamitalinsa Morinière saavutti Soulin 1988 olympialaisissa juostessaan 4 × 100 metrin viestijuoksun viimeisen osuuden juoksijana pronssille ajalla 38,40 s. Ranskan joukkueen muut juoksijat olivat Bruno Marie-Rose, Daniel Sangouma ja Gilles Quénéhervé. Splitin EM-kilpailuissa 1990 Moriniére juoksi pikaviestissä Sangouman, Jean-Charles Trouabalin ja Marie- Rosen kanssa kultamitalille ennen Isoa-Britanniaa. Ranskan joukkue teki loppukilpailussa uuden maailmanennätyksen 37,79 s. Morinière sijoittui 100 metrin henkilökohtaisessa kilpailussa viidenneksi juostuaan 2,2 m/s:n myötätuulessa loppuajan 10,15 s. Tokion MM-kilpailuissa 1991 hän saavutti vielä viestijuoksussa hopeaa. Ranskan joukkue sai loppuajan 37,87 s ja hävisi 0,37 sekuntia maailmanennätystä parantaneelle Yhdysvaltain joukkueelle. Ranskan mestaruuden 100 metrin juoksussa Morinière voitti vuosina 1987 ja 1988. == Ennätykset == * 60 metrin juoksu (hallissa): 6,61 (1987) * 100 metrin juoksu: 10,09 (1987) * 200 metrin juoksu: 20,82 (1983) ==Lähteet== * * Luokka:Ranskalaiset pikajuoksijat Luokka:Ranskalaiset olympiamitalistit Luokka:Vuonna 1964 syntyneet Luokka:Elävät henkilöt
David Brown (traktori)

David Brown oli englantilainen traktorimerkki. David Brown aloitti traktoreiden tuotannon 1936 yhdessä Harry Fergusonin kanssa nimellä Ferguson- Brown. Traktoreita valmistettiin 1936 1 350 kappaletta. David Brownin yhtiönsä oli perustettu jo 1860. Liikekumppanuus raukesi ja Harry Ferguson muutti Yhdysvaltoihin. Ensimmäinen David Brown -traktori, David Brown VAK1 esiteltiin 1939, ja se sai 3 000 kappaleen tilauskannan. Alkaneen toisen maailmansodan vuoksi tilauskanta väheni 1 000 kappaleeseen. David Brownin tuotanto laajeni toisen maailmansodan jälkeen. Vuodesta 1983 traktoreita tehtiin Casen nimellä. Melthamin tehdas suljettiin 1988 ja traktorien valmistus lakkasi. == Traktorit == Merkki Malli Maa Vuosi David Brown 25D Britannia 1947-1953 David Brown 30D Britannia 1947-1953 David Brown 770 Selectamatic Britannia 1965-1970 David Brown 775 Britannia 1972-1976 David Brown 780 Selectamatic Britannia 1967-1971 David Brown 850 Implematic Britannia 1960-1963 David Brown 880 Implematic Britannia 1962-1965 David Brown 880 Selectamatic Britannia 1965-1971 David Brown 885 Britannia 1971-1980 David Brown 900 Britannia 1956-1958 David Brown 950 Britannia 1959 Suomessa David Brown 950 Implematic Britannia 1965-1979 (?) David Brown 990 Selectamatic Britannia 1965- David Brown 990 Britannia 1971-1980 David Brown 995 Britannia 1971-1975 David Brown 995 Britannia 1971-1975 David Brown 996 Britannia 1973-1980 David Brown 1200 Selectamatic Britannia 1967-1971 David Brown 1210 Britannia 1977-1980 David Brown 1212 Britannia 1977-1980 David Brown 1410 Britannia 1974-1980 David Brown 1412 Britannia 1977-1980 David Brown 1490 Britannia 1980-1984 David Brown 1490 Hydra Shift Britannia 1980-1984 David Brown 1690 Britannia 1980-1983 David Brown 1690 Hydra Shift Britannia 1980-1983 David Brown Cropmaster Britannia 1940-luvun loppu David Brown VAK1 Britannia 1939 == Katso myös == * Luettelo traktorimalleista Luokka:Traktorit
75 Cents

75 Cents (29. tammikuuta 1933 Zagreb – 19. marraskuuta 2010 Zagreb) oli kroatialainen laulaja. Hänen oikea nimensä oli Ladislav Demeterffy, ja hänet tunnettiin myös nimellä Veseli Laci. Taiteilijanimi 75 Cents on mukaelma yhdysvaltalaisen rap-artistin 50 Cent nimestä. Hän muun muassa edusti Kroatiaa vuoden 2008 Eurovision laulukilpailussa kappaleella ”Romanca” yhdessä Kraljevi Ulice -yhtyeen kanssa. 75 Cents oli kaikkien aikojen vanhin euroviisuissa esiintynyt laulaja, kunnes muutaman kuukauden vanhempi Engelbert Humperdinck löi hänen ennätyksensä vuoden 2012 kilpailussa. ==Lähteet== Luokka:Kroatialaiset laulajat Luokka:Kroatian euroviisuedustajat Luokka:Vuoden 2008 euroviisuedustajat Luokka:Vuonna 1933 syntyneet Luokka:Vuonna 2010 kuolleet
Ferguson–Brown

Ferguson–Brown oli Harry Fergusonin ja David Brownin yhteenliittymä 1935–1947. Harry Ferguson oli kehittänyt Ferguson System -nimisen traktorin nostolaitteiden kolmipistekiinnitysjärjestelmän, jota hän halusi tehdä tunnetuksi. Tätä varten hän valmisti Ferguson Black -traktorin. Traktorien laajempi valmistaminen johti yhteistyöhön David Brown -tehtaan kanssa, joka valmisti myöhemmät traktorit. Ensimmäinen traktori oli Ferguson–Brown A. Traktoreita valmistettiin vuosina 1936–1938 yhteensä 1 350 kappaletta, mutta menekki oli vaatimaton. Ongelmaksi muodostui suhteellisen kallis hinta esimerkiksi kilpailevaan Fordsoniin verrattuna. Erimielisyydet keinoista myynnin parantamiseksi johtivat Fergusonin ja David Brownin yhteistyön päättymiseen. Lokakuussa 1938 Harry Ferguson vei Ferguson–Brown-traktorin numero 722 varusteineen Yhdysvaltoihin ja Eber Sherman järjesti hänelle tapaamisen Henry Fordin kanssa. Harry Ferguson solmi Fordin kanssa sopimuksen, jolla Fordson-traktoreihin tuli kolmipistekiinnityksinen nostolaite. Näin alkoi Ford–Ferguson-yhteistyö, jonka ensimmäinen traktori oli Ford–Ferguson 9N. Harry Fergusonin ja David Brownin välinen kiista jatkui oikeusasteissa ja lopullisena ratkaisuna oli se, että Ford joutui maksamaan David Brownille korvauksia. ==Katso myös== *Luettelo traktorimalleista ==Aiheesta muualla== *Ferguson Family Museum luokka:Ferguson
Ferguson (traktori)

thumb|Ferguson-traktori Ferguson on Harry Fergusonin perustama traktorimerkki Ferguson–Brown-yhteistyön päättymisen jälkeen. Yhtiö liittyi 1953 Massey–Harrikseen ja Harry Ferguson sai vastineeksi yhtiöstään 16 000 000 dollarin arvosta Massey–Harris–Fergusonin osakkeita. Vuonna 1958 yhtiöstä muodostettiin Massey Ferguson. ==Katso myös== *Luettelo traktorimalleista luokka:Ferguson
Pepa Aniorte

Pepa Aniorte (s. 6. syyskuuta 1973 Murcia) on espanjalainen näyttelijä. Hän on muun muassa näytellyt Serranon perhe -televisiosarjassa Chonia (2005–2008). Hänellä oli myös rooli palkitussa elokuvassa Volver – paluu (2006) ja suositussa televisiosarjassa Águila Roja (2009–2015). == Lähteet == ==Aiheesta muualla== * Luokka:Espanjalaiset näyttelijät Luokka:Vuonna 1973 syntyneet Luokka:Elävät henkilöt
ANts P2P

ANts P2P on Java-ohjelmointikielellä tehty avoimen lähdekoodin anonyymi vertaisverkko-ohjelma. Ohjelman kehittäminen alkoi vuonna 2004 ja sen lähdekoodi on GNU GPL -lisensoitu. == Ominaisuudet == ANts P2P kryptaa kaiken lähetetyn tai vastaanotetun liikenteen muilta ja välittää liikenteen osapuolten välillä verkossa tehdäkseen peräisin olevien IP-osoitteiden määrittämisen vaikeammaksi. Joitakin ohjelman ominaisuuksia: *Ohjelman automaattinen päivittäminen. *Päästä päähän-kryptaus (AES 128 - DH 512) *Lopusta loppuun-kryptaus (AES 128 - DH 512) *Monireittinen reititys paketeille. *Etuoikeutetut yhteydet antavat verkolle nopean tukipylvään. *Tuki osittaisille latauksille. *Tuki eDonkey-linkkiformaatille. *Automaattinen lähteiden etsintä aktiivisille ja keskeytyneille latauksille. *Tiedostojen osien etsintä normaalien tai hash-koodin mukaisten tiedusteluiden mukaan. *Täysitekstinen indeksointi ja haut kokonaisten tiedostojen sisältöjen yli ja täysien tiedostojen polkujen sijaintien mukaan. *Ei-anonyymi IRC. *Kyselyt ovat asymmetrisesti salakirjoitettuja. Tämä tarkoittaa sitä, että vain kyselyiden tekijä voi lukea niiden tulokset. Jokainen voi lukea kyselysäikeen, mutta tämä asymmetrinen näkökulma vähentää solmun potentiaalia tehdä siirretty kyselyanalyysi. ANts P2P sallii myös käyttäjien tarjota web-palvelimia anonyymisti; pääsy näihin palvelimiin onnistuu vain ANts P2P-verkon sisältä. Ohjelma ei kuitenkaan ole verkkopalvelinliikennettä ulos välittävä verkko, joka antaa käyttäjiensä päästä tavallisiin Internet-palveluihin; tätä varten tehtyjä ohjelmia kuten Toria voi käyttää erikseen. == Turvallisuus == Tietojen siirrot menevät epäsuorien yhteyksien yli: Tiedostojen lähettäjät ja vastaanottajat eivät pidä suoraa yhteyttä toistensa kanssa, mutta yhteys liikkuu sarjoittain erityisten solmujen yli, joten kukaan osapuoli ei voi määritellä yksiselitteisesti toisen identiteettiä. Liikenne solmujen välillä on AES-salattua, mikä estää nuuskinnan sekä ulkopuolisilta että siirtäviltä solmuilta. Salausavain käyttää Diffie-Hellman-algotrimia. == Katso myös == *Vertaisverkko *Freenet *GNUnet == Aiheesta muualla == * ANts P2P:n sivu Sourceforge.netissä * Yhteenveto ANts P2P-projektista Sourceforge.netissä * Käyttöohjeet saksaksi * Ohjelman englanninkielinen käyttöohje Luokka:Vertaisverkko-ohjelmistot Luokka:Vapaat ohjelmistot
American Waterloo Boy

American Waterloo Boy oli yhdysvaltalainen traktorimerkki. Sitä valmisti John Deere. John Deere alkoi vuonna 1914 myydä Waterloo Gasoline Engine Companyn valmistamaa bensiinikäyttöistä traktoria, jonka suunnittelija oli John Froelich. Traktorin listahinta oli 750 dollaria. Vuonna 1918 yhtiö siirtyi John Deeren omistukseen. R-mallia eli "Model R Waterloo Boy Tractor"-konetta oli tuolloin myyty yli 8 000 kappaletta. Yhtiön itsenäisyyden päättyminen johti suunnittelija Froelichin eroamiseen ja traktorimerkin nopeaan kuihtumiseen. ==Traktorit== * P, 4-sylinterinen, kerosiini, 1913 ==Katso myös== *Luettelo traktorimalleista ==Lähteet== * luokka:Traktorit
Galina Zybina

Galina Zybina (22. tammikuuta 1931 Leningrad – 10. elokuuta 2024) oli neuvostoliittolainen yleisurheilija ja olympiavoittaja. Hänen päälajinsa oli kuulantyöntö mutta hän saavutti arvokisamitaleja myös kiekonheitossa ja keihäänheitossa. Toisen maailmansodan aikana Galina Zybina oli Leningradin piirityksessä kuolla nälkään mutta selviytyi hengissä ja kasvoi 168 cm pitkäksi urheilijaksi. Hän aloitti kilpailemisen kuulantyöntäjänä vuonna 1946 ja sijoittui neljä vuotta myöhemmin Brysselin EM-kilpailuissa neljänneksi tuloksella 13,07 m. Ensimmäisen arvokisamitalinsa hän sai samojen kisojen keihäänheitossa, josta hän nappasi pronssia tuloksella 42,75 m. Helsingin olympialaisissa 1952 Zybina otti nimiinsä kuulantyönnön maailmanennätyksen tuloksella 15,28 m ja voitti olympiakultaa. Keihäänheitossa hän sijoittui neljänneksi tuloksella 48,35 m. Bernin EM-kilpailuissa 1954 hän voitti kuulantyönnön kultaa tuloksella 15,65 m, ja kakkoslajina oli nyt kiekonheitto, josta saavutuksena oli pronssimitali tuloksella 44,77 m. Melbournen olympialaisissa 1956 Zybina sai kuulantyönnössä hopeaa tuloksella 16,53 m. Puolitoista kuukautta ennen olympialaisia hän teki viimeiseksi jääneen maailmanennätystuloksensa 16,76 m. Kaikkiaan hän paransi ME-tulosta kahdeksan kertaa. Rooman olympialaisissa 1960 Zybina sijoittui kuulantyönnössä seitsemänneksi mutta kaksi vuotta myöhemmin Belgradin EM-kilpailuissa hän palasi mitalistiksi työntämällä pronssille riittävän tuloksen 16,95 m. Seitsemännen arvokisamitalinsa hän voitti Tokion olympialaisissa 1964, joissa hän työnsi pronssille tuloksella 17,45 m. Hänen uransa paras työntö kantoi tulokseen 17,50 m. Viimeisen kerran hän esiintyi arvokisoissa Budapestin EM- kilpailuissa 1966, ja tulos 16,65 m riitti vielä neljänteen sijaan. ==Maailmanennätykset== Tulos (m) Paikka Pvm 15,28 Helsinki 26.7.1952 15,37 Frunze 20.9.1952 15,42 Frunze 1.10.1952 16,20 Malmö 9.10.1953 16,28 Kiova 14.9.1954 16,29 Leningrad 5.9.1955 16,67 Tbilisi 15.11.1955 16,76 Taškent 13.10.1956 ==Henkilökohtaiset ennätykset== * Kuulantyöntö 17,50 m * Kiekonheitto 48,62 m * Keihäänheitto 54,98 m ==Lähteet== * * ===Viitteet=== Luokka:Neuvostoliittolaiset keihäänheittäjät Luokka:Neuvostoliittolaiset kiekonheittäjät Luokka:Neuvostoliittolaiset kuulantyöntäjät Luokka:Neuvostoliittolaiset olympiavoittajat Luokka:Vuonna 1931 syntyneet Luokka:Vuonna 2024 kuolleet
Hervan tauti

Hervan tauti eli synnynnäinen niveljäykistymäoireyhtymä (LCCS, Lethal Congenital Contracture Syndrome) on peittyvästi periytyvä oireyhtymä, jossa sikiöllä on nivelissä virheasennot. Kyynärnivelet jäykistyvät useimmiten koukkuun ja polvet ojennukseen. Sikiö menehtyy ennen syntymäänsä 32. raskausviikkoon mennessä, eikä elävänä syntyneitä ole todettu . Taudille on tyypillistä, että varhaisraskaudessa sikiöt liikkuvat niukasti tai eivät ollenkaan ja tämä havaitaan heti ensimmäisessä 11–13 raskausviikon ultraäänitutkimuksessa. Taudille ovat ominaisia myös turvotus ja sikiön raajojen vaikeat virheasennot. Nivelten virheasennot ovat seurausta sikiön liikkumattomuudesta. Liikkumattomuus taas johtuu selkäytimen etusarven motoristen neuronien lähes täydellisestä puuttumisesta. Syytä siihen, miksi kyseiset selkäytimen etusarven liikehermosolut tuhoutuvat, ei tiedetä. Hervan taudin aiheuttaa geenivirhe, joka sijaitsee 9. kromosomissa GLE1-geenissä. Geenivirhe löydettiin vuonna 2007Hervan taudin geenivirhe löydetty, Duodecim, sisältää tiivistelmän ja linkin artikkeliin, viitattu 22.1.2011. Geeni koodittaa proteiinia, jota tarvitaan lähetti-RNA:n kuljetuksessa tumasta sytoplasmaan. Kaikilta toistaiseksi tutkituilta perheiltä on löytynyt suomalainen valtamutaatio ainakin toisesta alleelista, ja 98 % on valtamutaation suhteen homotsygootteja. DNA-tutkimuksella voidaan selvittää sikiödiagnoosi sekä mahdollinen kantajuus. Suomesta on diagnosoitu 70 tapausta. Taudin ilmaantuvuus eli insidenssi on noin 1 : 25 000\. Tautimutaation kantajia on erityisesti Kainuussa ja Koillismaalla, ja Koillis-Suomessa kantajia on kaksi prosenttia väestöstä, kun muualla Suomessa yksi prosentti. Tapauksia, joissa taudin aiheuttava mutaatio on varmistettu, ei ole tavattu muualta kuin Suomesta. Hervan tauti kuuluu suomalaiseen tautiperintöön. Sen hiukan lievemmästä muodosta käytetään nimitystä Vuopalan tauti. == Katso myös == * Vuopalan tauti == Lähteet == Luokka:Oireyhtymät Luokka:Perinnölliset sairaudet Luokka:Suomalainen tautiperintö Luokka:Harvinaissairaudet
The Outhere Brothers

The Outhere Brothers on yhdysvaltalainen Chicagosta kotoisin oleva hip hop -duo. Duon jäsenet ovat Craig Simpkins alias Malik (s. 31. heinäkuuta 1973) ja Lamar Mahone alias Hula (s. 12. kesäkuuta 1970). Duo tunnettiin erityisesti 1990-luvulla muun muassa hittikappaleistaan "Boom Boom Boom", "La La La Hey Hey" ja "Fuk U in the Ass". ==Diskografia== ===Albumit=== * 1 Polish, 2 Biscuits & A Fish Sandwich (1994) * The Party Album (1995) * The Other Side (1998) * The Fucking Hits (2003) * Dance History (2004) ===Singlet=== * "Fuk U in the Ass" (1994) * "Pass the Toilet Paper" (1994) * "Don't Stop (Wiggle Wiggle)" (1995) * "Boom Boom Boom" (1995) * "La La La Hey Hey" (1995) * "La De De Da De De (We Like to Party)" (1995) * "If You Wanna Party" (featuring Molella) (1995) * "Gimme My S#@!" (1996) * "Let Me Hear You Say 'Ole Ole'" (1997) * "Pass the Toilet Paper '98" (1998) * "Ae-Ah" (1998) * "покупайте наше бля (We Like to Party)" (1999) * "покупайте наше бля(We Like to Party) (The Remixes)" (1999) * "Boom Boom Boom" (Vs. Dj Sputnik) (2004) * "Shake It" (Time Records) (2007) * "Enjoy" (2008) * "Eat Me" (2010) * "Earthers got Bak" (2010) Luokka:Hip house -yhtyeet Luokka:Yhdysvaltalaiset hip hop -yhtyeet
INSEE-koodi

INSEE-koodi on Ranskan kansallisen tilasto- ja taloustutkimuslaitoksen () käyttämä luettelointikoodi. INSEE-koodeja käytetään monien eri maantieteellisten kokonaisuuksien erottamiseen. INSEE-koodeja ovat myös Ranskan henkilötunnukset. == Maantieteelliset INSEE-koodit == Maantieteelliset INSEE-koodit tunnetaan nimellä COG. Erityisesti koodeja tarvitaan Ranskan kuntien tunnistamiseen, koska kuntia on yli 36 tuhatta ja monilla on sama nimi. Kuntien täydellisessä koodissa on 8 numeroa, mutta käytössä on pääasiassa 5-numeroinen yksinkertaistettu versio koodista. Eurooppalaisessa Ranskassa 5-numeroisen koodin kaksi ensimmäistä numeroa ovat departementti ja kolme viimeistä on kunnan yksilöivä osuus. Merentakaisilla alueilla departementille on varattu kolme ensimmäistä numeroa ja kunnalle kaksi viimeistä. Esimerkiksi Juran departementin kunta Baume-les-Messieurs'n INSEE- koodi on 39041, jonka kaksi ensimmäistä numeroa ovat Juran koodi ja kolme viimeistä kunnan Juran sisällä yksilöivä koodi. Ranskan postinumerot ovat hyvin samantyyppisiä eli Baume-les-Messieurs'n postinumero on 39210. INSEE- koodit ja postinumerot eivät kuitenkaan mene päällekkäin vaan molemmille on varattu oma numeroavaruus. Departementin koodi on tunnettu Ranskassa hyvin, koska ajoneuvojen rekisterikilpien kaksi viimeistä numeroa osoittaa departementin, jossa ajoneuvo on rekisteröity. Tämä järjestelmä kuitenkin loppuu vuoden 2008 jälkeen. Euroopan unionilla on päällekkäinen alueiden tilastointijärjestelmä NUTS. == Henkilötunnus == Ranskan henkilötunnus eli sosiaaliturvatunnus on muotoa syymmlloookkk mm, jossa * s on sukupuoli (1 mies, 2 nainen) * yymm on syntymävuoden kaksi viimeistä numeroa ja kuukausi kahdella numerolla. * ll on syntymädepartementin COG-tunnusluku. * ooo on syntymäkunnan COG-tunnusluku. * kkk on yksilönumero, jolla samassa paikassa samana kuukautena ja vuotena syntyneet yksilöidään. * mm on tarkistusnumero. == Lähteet == == Aiheesta muualla == * Institut National de la Statistique et des Études Économiques INSEE-koodi pl:Institut National de la Statistique et des Études Économiques#Kody i numery INSEE